Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA jätkab väsimatult tööd Iisraeli- Liibanoni rinde de-eskaleerimiseks,
Jeruusalemm aga hoiatab edasise eskaleerumise eest.
Iraan ja Alžeeria allkirjastasid teineteisemõistmise memorandumi
nafta- ja gaasikoostöö kohta, rikkudes USA sanktsioone.
IAEA peadirektor väljendab murettekitavat pettumust
Iraani tuumaalaste edusammude üle.
Gaza sektoris jätkuvad intensiivsed lahingud,
eriti lõunapoolses Khan Younises,
kus Iisraeli Kaitsejõudude (IDF) 98. diviis
on viimase 24 tunni jooksul vahistanud kümneid islamistlikke terroriagente
Katari rahastatud Hamasi rajoonis.
Lisaks on IDFi väed kõrvaldanud sama rajooni lähistel
kümneid terroriste ja leidnud suures koguses relvi.
Gaza sektori põhjaosas lõpetasid IDFi inseneriväed
suurima maa-aluse võrgu hävitamise, mis kulges Erezi piiripunkti lähedal
ja oli piisavalt lai, et võimaldada sõidukite liiklust.
Riigi põhjaosas tulistasid Iisraeli hävituslennukid alla
kahtlase õhusõiduki, mis tungis Süüriast Iisraeli õhuruumi.
IDF-i pressiesinduse teatel toimus intsident Tel Faresi piirkonnas,
mis asub Golani kõrgendiku idaosas.
Liibanoni rindel jätkub vaenutegevuse intensiivistumine.
Pärast seda, kui Hezbollah' terroristid tulistasid tankitõrjerakette
piiriga külgnevatel maadel töötavate põllumeeste pihta,
mille tagajärjel hukkus kahjuks üks India kodanik,
tulistati Iisraeli Lääne-Galilea piirkonda üle 20 raketi.
Ja kuigi järgnenud intsidentides ei teatatud õnneks vigastustest,
sihtisid Iisraeli õhujõud mitmeid Hezbollah' terroriobjekte
Bint Jbeili, Sultaniyeh' ja Seddiqine piirkonnas.
Sihtmärkide hulgas olid Hezbollah' sõjalised struktuurid
ja terrorirühmituses kasutuses olev sõjaline juhtimis- ja kontrollikeskus.
USA erisaadik Amos Hochstein külastas täna
Iisraeli kaitseministrit Yoav Gallanti.
Visiidi käigus hoiatas Jeruusalemma kõrgeim kaitseametnik
Ameerika Valge Maja saadikut,
et Hezbollah' agressioon tõmbab pooli ohtliku eskaleerumise suunas.
Enne oma Iisraeli-reisi kohtus Hochstein
Liibanoni parlamendi spiikri Nabi Berriga,
kes on Hezbollah' lähedane liitlane, ja ka teistega Liibanoni eliidi seas.
Olen teadlik, et minu saabumine
järgneb pingelistele nädalatele mõlemal pool piiri.
Vägivalla eskaleerumine pole kellegi huvides
ja sellist asja nagu piiratud sõda pole.
Eskaleerumine ei aita Liibanoni ja Iisraeli inimestel koju naasta.
Eskaleerimine ei lahenda seda kriisi,
ja kindlasti ei aita eskaleerimine Liibanoni üles ehitada
ja sel kriitilisel ajal Liibanoni ajaloos edasi liikuda.
Kuid ajutisest relvarahust ei piisa. Piiratud sõda pole ohjeldatav.
Ja julgeolekuparadigma sinise joone ääres peab muutuma,
et tagada kõigi julgeolek.
Hochstein selgitas veel,
et vastupidiselt Hezbollah' deklareeritud kavatsustele,
ei too relvarahu Gaza sektoris kaasa relvarahu Iisraeli-Liibanoni rindel.
See ei pruugi juhtuda, et kui Gazas on relvarahu,
laieneb see automaatselt.
Seepärast oleme täna siin, et vestelda ja arutada,
millistele kokkulepetele võiks siin Liibanonis jõuda.
See pole automaatne, nii et peame selle tagama.
Tahame näha siin piiril piki sinist joont diplomaatilist lahendust,
et tagada sõjategevuse lõpetamine ja et lastaks käiku ettevaatusabinõud,
nii et kõik mõlemal pool piiri, mõlemal pool joont,
saaksid ohutult ja kindlalt koju naasta ja et neil oleks hirmuvaba tulevik.
Oluline on märkida, et samal ajal kui Ameerika Ühendriigid otsivad aktiivselt
diplomaatilist lahendust Iisraeli-vastasele sõjategevusele,
mida juhib oma Liibanoni käsilase Hezbollah' kaudu Iraan,
jätkab viimase Jeemeni käsilane Ansar-Allah, mida domineerivad hutid,
igapäevaseid rünnakuid laevanduse vastu Punasel merel,
sealhulgas nii kauba- kui sõjalaevade vastu.
Triumfeerides rõhutud Palestiina rahva eest
ja kättemaksuks Ameerika-Briti agressiooni eest meie riigi vastu
sooritas Jeemeni relvajõudude merevägi Araabia merel
rünnakuoperatsiooni Iisraeli laeva "MSC SKY" vastu
mitme sobiva mereväe raketiga ning tabamus oli täpne ja otsene.
Rünnakuoperatsioon
toimus vaid mõned tunnid pärast kvalitatiivse operatsiooni läbiviimist,
mille käigus raketivägi ja mehitamata õhujõud
tulistasid mitmeid ballistilisi rakette ja droone
paljude Ameerika vaenlase sõjalaevade pihta Punasel merel.
Briti mereseireamet (UKMTO) kinnitas,
et kõnealust kaubalaeva tabas tõesti kaks raketti.
Siiski, erinevalt huttide väidetest,
pole mainitud laev Iisraeli omandis.
Ja kuigi Iraani suunatud vaenutegevus meresõiduvabaduse suhtes
näib süvenevat, on USA ja Inglismaa piiratud löögid huttide vastu
osutunud seni ebaefektiivseks
ja Euroopa mereväed suunduvad strateegilisele veeteele,
et ohu vastu võitlemisel abiks olla.
Teiste seas on Kreeka, kelle laevad on saanud mitmeid otsetabamusi,
saatnud aluse kaitsma Kreeka Vabariigi riiklikke julgeolekuhuvisid.
See on erakordselt oluline missioon.
Lähete Punasele merele, sest meie rahvuslikud huvid nõuavad seda,
mitte millegi muu kaitsmiseks. Kreeka ühiskond näeb seda ja loodab,
et jääte terveks ja tugevaks ning jõuate turvaliselt tagasi.
Olen täiesti teadlik, et riik saadab teid ohtlikku piirkonda.
Rünnakud kaubalaevadele, relvastatud rühmituste, rakettide,
droonide poolt kujutavad endast ohtu stabiilsusele, julgeolekule,
aga ka globaalsele ja Kreeka majandusele.
Samal ajal kui Iraan on jätkuvalt
erinevate Lähis-Ida konfliktipiirkondade taga,
lõpetas Iraani president Ibrahim Raisi riigivisiidi Alžeeriasse,
kus ta kohtus oma ametivenna Abdel-Majid Tebboune'iga.
Kohtumise käigus allkirjastasid Iraan ja Alžeeria
ulatusliku teineteisemõistmise memorandumi
Teherani ja Alžeeria vahelise energiakoostöö süvendamiseks,
eelkõige tugevalt sanktsioonide all oleva nafta- ja gaasitööstuse vallas.
Lisaks kiitsid nii Alžeeria kui ka Iraani presidendid teineteist
Iisraeli vihkamise ja islamistliku Hamasi toetamise eest.
Sellega seoses tahaksin hinnata Iraani juhtkonna seisukohti
rõhutud Palestiina rahva toetuseks,
tema abi palestiinlastele ja tema vastuseisu
sionistliku üksuse jätkuvale genotsiidile Gaza sektoris,
keset mõnede riikide häbiväärset vaikimist ja kaasosalust.
Oleme selle valguses kokku leppinud,
et tõhustame koordineerimist ja konsulteerimist
seoses Palestiina küsimuse arenguga.
Seetõttu tahaksin tervitada Iraani seisukohta
minu riigi liikmelisuse toetuseks ÜRO Julgeolekunõukogus.
Genfis, Rahvusvahelise Aatomienergiaagentuuri (IAEA)
juhatajate nõukogu koosolekul
rõhutas peadirektor Rafael Grossi taas kord pettumust Iraani suhtes,
kes ei täida kohustusi ja on sihilikult ebamäärane
oma arvatava tuumavõidurelvastumise küsimuses.
Ja kuigi Islamivabariik tahaks jääda agentuuri murede suhtes ükskõikseks,
on see ainus tee, mis ei sisalda sõjalist lahendust.
Minu aruanded on selles osas väga selged.
Me pole seal, kus sooviksin, et oleksime.
Ja kui ütlen 'me', siis mõtlen Iraani, ennast ja meid kõiki siin.
Me ei liigu edasi ja peaksime.
Peame liikuma edasi nende paljude aspektide selgitamisel,
mis vajavad Iraani poolt selgitust.
Nii et kavatsen jätkata neid konsultatsioone
võimalikult kõrgel tasemel, kui võimalik,
et me saaksime seda asja edasi viia.
Dialoogides presidentide, valitsusjuhtide, välisministritega,
nagu võite ette kujutada,
on esimesena päevakorras olnud olukord Iraanis,
ja näen, et nad on tohutult mures.
Nii et Iraanile võib see meeldida või mitte,
kuid see on see, mida tunnen.
Ja kuulen siin, ütleksin üksmeelset väljendust,
et nad tunnevad, et ainus tee edasi on koostöö IAEAga.
Teist rahumeelset ja võrreldavat lahendust sellele asjale ei ole.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie saated teid õnnistavad,
oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks õhutan paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri